 MM1: Ọṣìṣẹ ààbò méjì dá báagi pada folóhun Ní pápákọ òfurufu ìlú Eko ní àwọn òṣìsẹ alámojútó ààbò méjì nínú ọgbà náà ti fakọyọ tí wọn si gbé ounjẹ fẹgbẹ gbàwo bó lọdọ ààrẹ Muhammadu Buhari bi ó ṣe gbóríyìn fún wọn. Àwọn iròyin tì ẹ leè ní ìfẹ síí: Bọlanle Ninalowo: Ọrẹ lásán àti olóore mi ni Mercy Aigbe Awọn òṣìṣẹ ààbo náà rí báàgi ẹnìkan tó ṣẹṣẹ dé láti òkè okun tí wọn si wá ẹni náà kan láti dáa padà Francis Emepueaku àti Achi Daniel, tó rí báàgi ọhún ríi dáju pé wọn dáa pada fún olóhun, láì yọ ohunkohun nínú rẹ. Francis Emepueaku àti Achi Daniel, tó rí báàgi ọhún ríi dáju pé àwọn dáa pada fún olóhun, láì yọ ohunkohun nínú rẹ. Kò tíì ju wákàtí kan àti ààbọ lọ tí ọmọ orílẹèdè yìí kan dé tó si gbàgbé bààgì rẹ sí pápákọ ofurufú lọjọ satidé ọjọ kejidinlogun osù yìí nígbà ti àwọn aláṣẹ ibẹ pè é pé kó wá gbé báàgì rẹ. Nígbà to gba báàgì ọhun tó sì yẹẹ wò ní o ríi pé gbogbo ǹkan òun pátá ló pe síbẹ tó fi mọ owo dọlà tabua, fóònù àti ààgo ọwọ. Ọkọ àti ìyàwó náà fun Francis àti Daniel ní ẹbun sùgbọn wọn ò gbàá, wọn ni iṣẹ àwọn ní àwọn ń ṣe. Ọkọ àti ìyàwó náà fun Francis àti Daniel ní ẹbun sùgbọn wọn ò gbàá, wọn ni iṣẹ àwọn ní àwọn ń ṣe. Ìgbésẹ àwọn ènìyàn yìí ló wú ààrẹ Muhammadu Buhari lórí tó sì dúpẹ lọwọ wọn. O ní òtítọ ló ṣe pàtàkì jùlọ nínú ohun gbogbo, o fi kún un pé àwọn òṣìṣẹ méjèèjì huwa ọmọluabi. Nínú àtẹjáde kan tí ààrẹ fi síta lati ọwọ olùrànlọwọ pataki rẹ Femi Adeshina, o ní ó ṣe pàtàkì kí àwọn ọmọ Nàìjíríà wọ àwòkóṣe Francis àti Daniel. Ìrèti ṣì ń bẹ fún orílẹèdè Nàìjíríà, nítorí kìí ṣe gbogbo ènìyàn náà ní ìwà àjẹbánu ń dà láàmú. : Lagos Airport: Ó yẹ ká gbóríyìn fún àwọn akọni méji tó dá bààgi padà 